MAKRO เปิดงาน “ตลาดนัดโชห่วยภูมิภาค”
MAKRO เปิดงาน "ตลาดนัดโชห่วยภูมิภาค" ณ แม็คโคร สาขาเชียงใหม่ 1 ถนนซุปเปอร์ไฮเวย์
15 มี.ค. 2562

บริษัท สยามแม็คโคร จำกัด (มหาชน) หรือ MAKRO โดย นายริคาร์โด้ เบารอตโต้ รองประธานเจ้าหน้าที่บริหาร – หน่วยธุรกิจแม็คโคร ประเทศไทย สายงานบริหารสินค้า (ที่ 3 จากขวา) พร้อมด้วยนางศิริพร เดชสิงห์ รองประธานเจ้าหน้าที่บริหาร สายงานการตลาด (ที่ 2 จากขวา) นางสาวอรวรรณ ลาภอำนวยผล ประธานการจัดงาน “ตลาดนัดโชห่วย ครั้งที่ ๑๑” (ที่ 3 จากซ้าย) เปิดงาน “ตลาดนัดโชห่วยภูมิภาค” ครั้งแรก
ทั้งนี้ เพื่อสนับสนุนผู้ประกอบการโชห่วยไทย และเตรียมความพร้อมพัฒนาศักยภาพโชห่วยไทย ให้มีความแข็งแกร่งพร้อมก้าวสู่การเป็นร้านโชห่วยไฮบริดที่สอดคล้องกับนโยบาย Thailand 4.0 ได้อย่างมั่นคงและยั่งยืน โดยได้รับเกียรติจากนางลลิดา จิวะนันทประวัติ รองอธิบดีกรมพัฒนาธุรกิจการค้า กระทรวงพาณิชย์ (ที่ 4 จากซ้าย) เป็นประธานในพิธีเปิด ณ แม็คโคร สาขาเชียงใหม่ 1 ถนนซุปเปอร์ไฮเวย์